
24 באוגוסט, 2025
חוות דעת רפואית

לירן דבור ת"א 51915-02-24  
                           כבוד השופטת שרון צנציפר הלפמן בית משפט המחוזי מרכז לוד
פרטי השכלה וניסיון רפואי

1. בוגר הפקולטה לרפואה אוניברסיטה וינה,  אוסטריה - 1974.

2. התמחות במחלקה הנוירוכירורגית ביה"ח ע"ש שיבא תל השומר 1977-1976.

3. התמחות במחלקת אא"ג בי"ח ע"ש שיבא תל השומר, 1982-1978.

4. התמחות בניתוחי אוזניים ובסיס גולגולת מחלקת אא"ג אוניברסיטת ציריך 1985-1984.

5. פרופ' חבר בחוג לאוטורינולרינגולוגיה ביה"ס לרפואה ע"ש סאקלר, אוניברסיטה ת"א.
6. ראש החוג למחלות אא"ג , ביה"ס לרפואה ע"ש סאקלר, אוניברסיטה ת"א, 19915-1991.

7. יושב ראש וועדת הבחינות במקצוע אא"ג אוניברסיטה תל אביב 2002-2001.
8. מזכיר החברה לאוטונוירולוגיה בישראל 2009-2005.

9. מנהל מחלקת אא"ג ביה"ח ע"ש שיבא תל השומר 1990-2009.
10. פוסק בוועדה עליונה לעררים במוסד לביטוח לאומי מ 1986.

11. מרצה בתוכנית "קביעת דרגת נכות על פי דין" קורס לרופאים ועורכי דין, מחלות אא"ג
       לימודי המשך אוניברסיטה תל אביב 2023.
12. מרצה בתוכנית "קורס להערכת נכות לרופאים" מחלות אא"ג, לימודי המשך הטכניון 2023.
13. עמית מחקר בכיר המרכז למשפט רפואי, ביו-אתיקה ומדיניות הבריאות הקריה
       האקדמית אונו 2011.

14. חבר וועד בחברה להערכת נכות של ההסתדרות הרפואית 2018.
מסמכים בהם השתמשתי
1. דו"ח רפואי מגן דוד אדום מתאריך 15.3.23.
2. סיכום ביקור במיון ילדים המרכז הרפואי לגליל מתאריך 15.3.23.
3.  סיכום ביקור במחלקה לרפואה דחופה המרכז הרפואי לגליל מתאריך 15.3.23.
4. סיכום העברה טיפול נמרץ ילדים המרכז הרפואי לגליל מתאריך 22.3.23.
5. סיכום שיקום המרכז הרפואי לוינשטיין מתאריך 22.3.23 למשך 55 יום.
6. מכתב העברה רפואי נוירוכירורגיה ילדים המרכז הרפואי לגליל מתאריך 2.7.23.
7. תעודת חדר מיון המרכז הרפואי זיו מתאריך 10.6.24.
8. סיכומי טיפול במרפאות  נוירוכירורגיה ופה ולסת המרכז הרפואי לגליל.
9. בדיקת שמיעה מתאריך 27.6.23.
10. העתקים מהתיק הרפואי קופ"ח מאוחדת מתאריכים שונים.
11. חוות דעת רפואית דר' דניאל עובד (נוירולוגיה) מתאריך 12.4.25.
12. חוות דעת רפואית פרופ' לבקוביץ (פסיכיאטריה) מתאריך 7.5.25.
פרטי המקרה כפי שנמסרו לי על ידי התובע וכפי שעולה מהמסמכים בתיק
גבר צעיר בן 19 תושב בית ג'אן הגיע למרפאתי בליווי אביו בסאל דבור.  הוא מתקשה בדיבור והאב עזר בתיאור התאונה והתלונות.  לירן נפגע בתאריך 15.3.23 בתאונה קשה כאשר ישב לצד נהג טרקטורון מסוג ריינג'ר.  הנהג איבד שליטה על הרכב ופגע חזיתית ברכב אחר.  הוא נחבל בראשו ולדברי האב איבד הכרתו.  בהגיע ניידת מגן דוד אדום הוא היה בהכרה מלאה ונלקח למיון ילדים בבית חולים בנהריה.  בקבלתו הייתה התדרדרות במצב ההכרה להכרה מעורפלת כאשר הוא מגיב רק לכאב.  בבדיקה נראה שטף דם בקרקפת באזור פריאטלי משמאל.  בבדיקת CT ראש אובחן דימום תוך מוחי בשמאל עם שברים מרובים בעצמות הפנים והוא הועבר לחדר ניתוח שם בוצע ניתוח לניקוז הדימום המוחי.  משם הועבר להשגחה לטיפול נמרץ כשהוא מורדם ומונשם.  בבדיקת CT ביקורת במחלקה נראה דימום מוחי, חבלות מוחיות ודימום במוח הקטן בשמאל.  ביחידה לטיפול נמרץ חלה הטבה במצבו.  בבדיקת רופא פה ולסת נמצאו שברים בעצמות הפנים ללא צורך בהתערבות כירורגית.  בבדיקת רופא אא"ג לא נמצאה פתולוגיה באוזניים ובמסטואיד והומלץ על ביצוע בדיקת שמיעה.  
בתאריך 22.3.23 הוא הועבר להמשך שיקום לבית חולים לוינשטיין.  בבית חולים לוינשטיין חל שיפור במצבו.  הוא נבדק ע"י רופא אא"ג שלא ציין פתולוגיה מיוחדת.  
בתאריך 2.7.23 אושפז שוב במחלקת נוירוכירורגיה ילדים לביצוע קרניופלסטיקה של עצם הגולגולת (הכנסת משתל במקום חלק עצם הגולגולת שהוסר בניתוח).  לאחר הניתוח הועבר ליחידה לטיפול נמרץ ילדים להשגחה.  
סבל מהתקפי זעם ובתאריך 10.6.24 נחבל בכף ידו כאשר היכה באגרוף בחלון זכוכית, הוא טופל בחדר מיון מרכז רפואי זיו.
כשנפגע היה תלמיד בכיתה י"א, הוא לא המשיך ללמוד והיום אינו לומד ואינו עובד.  לדברי האב הוא נמצא בבית כל היום. 
תלונות נוכחיות

סובל מכאבי ראש עזים בחלק השמאלי של ראשו עם רגישות לאור ולרעש.  סובל מליקוי שמיעה באוזן שמאל.  מתקשה בפתיחת הפה ובלעיסה.  סובל מטנטון שהופיע לדבריו מיד לאחר התאונה, אך בגלל הפגיעות הנוירולוגיות הקשות הוא לא התלונן על כך במסגרות הרפואיות בהם טופל.  סובל מסחרחורת אותה הוא מתאר כסחרחורת לא סיבובית עם פגיעה בשיווי המשקל.  
בדיקות

בתאריך 11.8.25 בדקתי את לירן דבור.   בדיקת אוזניים במיקרוסקופ תקינה.  בבדיקת מערכת שיווי המשקל לא נראה ניד עצמוני או תנוחתי כולל בדיקת דיקס-הולפייק בחמש תנוחות הראש המקובלות.  בבדיקת פוקודה, רומברג ועמידה על ספוג נטה לימין.    
בקרקפת באזור טמפורלי משמאל נראית צלקת קשתית באורך של כ 15 ס"מ לאחר הניתוח הנוירוכירורגי שעבר.  מעל לזיגומה בצד שמאל נראה גוש פלוקטואטיבי כואב שנמוש כנוזל או מורסה.
בבדיקת שמיעה מתאריך 27.6.23 נראית שמיעה תקינה באוזן ימין.  באוזן שמאל נראה ליקוי שמיעה עצבי בתדירויות הגבוהות בלבד.  סף השמיעה הממוצע בתדירויות הדיבור 8 דציבל באוזן ימין ו 30 דציבל בשמאל, סף שמיעה זה מתאים ל 0% נכות.  
דיון 
מדובר באדם צעיר שנפגע בתאונת טרקטורון קשה עם פגיעה בראש, שברי עצם מרובים ודימום מוחי.  הוא עבר שיקום ארוך ועיקר תלונותיו היום הם בשטח הנוירולוגי/ נוירוכירורגי והנפשי.  בשטח אא"ג הוא מתלונן על ליקוי שמיעה, טנטון וסחרחורת.  
בכל האשפוזים בבתי החולים כולל בבית לוינשטיין התובע לא התלונן על טנטון.  התלונה הראשונה על טנטון מופיעה ברישום במסמכים הרפואיים בתאריך 22.6.23 (כשלושה חודשים ושבוע לאחר התאונה הנידונה).  
בהתחשב בעובדה שמדובר במקרה זה בתאונה קשה עם פגיעה מוחית קשה, ובהתחשב בעובדה שבמשך שלושת החודשים מאז התאונה הוא היה עדיין בטיפולים רפואיים, במסגרות רפואיות - האפשרות שיגרם טנטון מסיבה אחרת (חשיפה לרעש, תאונה נוספת, מחלה ויראלית) אינו סביר. אי לכך, אני מקבל את תלונת הטנטון כקשורה בתאונה הנידונה.  התובע המשיך להתלונן על טנטון גם בתאריכים:  12.8.24  ו 10.8.25.  
בבדיקת שמיעה שבוצעה בתאריך 27.6.23 נראה ליקוי שמיעה עצבי בתדירויות הגבוהות באוזן שמאל בלבד, ליקוי שמיעה זה מתאים ל 0% נכות.
לעניין תלונותיו על סחרחורת:
התובע מתאר את הסחרחורת כפגיעה ביציבות ולא כסחרחורת סיבובית.  בבדיקת מערכת שיווי המשקל שביצעתי במרפאתי בתאריך 11.8.25 הבדיקה הייתה תקינה ללא הופעת נסטגמוס.  בדיקות רומברג ופוקודה הצביעו על בעיה מוחית בצד שמאל שמתאים לממצא ה CT – דימום במוח הקטן בשמאל.  תלונותיו על סחרחורת אינן ממקור ווסטיבולרי והן חלק מתסמונת בתר חבלתית וכלולה בנכות שנקבעה בעניין זה כפי שגם המליץ דר' דניאל עובד בחוות דעתו לבית המשפט מתאריך 12.4.25. 
עיינתי גם בחוות הדעת של פרופ' לבקוביץ שהמליץ על 10% נכות בגין הפרעה הסתגלותית מתמשכת של דיכאון וחרדה.  
סיכום

אחוזי הנכות המתאימים למקרה זה לפי קובץ התקנות של המוסד לביטוח לאומי הם כלהלן:
10% לפי סעיף 72, (4), ד' II טנטון קבוע.
0% לפי סעיף 72, (1), א' 1   ליקוי שמיעה לפי מדידה אודיומטרית.
התלונות על סחרחורת אינן ממקור ווסטיבולרי וכלולות בנכות בגין
תסמונת בתר חבלתית.
תעודה זו ניתנת במקום עדות בבית משפט והריני מצהיר בזאת כי ידוע לי היטב שלעניין החוק 

הפלילי בדבר עדות שקר בבית משפט, דין תעודה זו כשהיא חתומה על ידי כדין עדות בשבועה 

בבית המשפט.

